CELEX: 32019R1830
Language: fi
Date: 2019-10-30 00:00:00
Title: Komission delegoitu asetus (EU) 2019/1830, annettu 30 päivänä lokakuuta 2019, Euroopan parlamentin ja neuvoston direktiivin 2009/81/EY muuttamisesta rakennusurakoita sekä tavara- ja palveluhankintoja koskeviin sopimuksiin sovellettavien kynnysarvojen osalta (ETA:n kannalta merkityksellinen teksti)

31.10.2019   
               
               
                  FI
               
               
                  Euroopan unionin virallinen lehti
               
               
                  L 279/29
               
            
         KOMISSION DELEGOITU ASETUS (EU) 2019/1830,
         annettu 30 päivänä lokakuuta 2019,
         Euroopan parlamentin ja neuvoston direktiivin 2009/81/EY muuttamisesta rakennusurakoita sekä tavara- ja palveluhankintoja koskeviin sopimuksiin sovellettavien kynnysarvojen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hankintaviranomaisten ja hankintayksiköiden tekemien rakennusurakoita sekä tavara- ja palveluhankintoja koskevien sopimusten tekomenettelyjen yhteensovittamisesta puolustus- ja turvallisuusalalla ja direktiivien 2004/17/EY ja 2004/18/EY (1) muuttamisesta 13 päivänä heinäkuuta 2009 annetun Euroopan parlamentin ja neuvoston direktiivin 2009/81/EY ja erityisesti sen 68 artiklan 1 kohdan,
         sekä katsoo seuraavaa:
         
                     (1)
                  
                  
                     Neuvosto hyväksyi päätöksellä 2014/115/EU (2) Maailman kauppajärjestön puitteissa tehdyn julkisia hankintoja koskevan sopimuksen, jäljempänä ’sopimus’ (3), muuttamista koskevan pöytäkirjan. Sopimus on monenvälinen väline, jonka tarkoituksena on avata julkisten hankintojen markkinoita vastavuoroisesti sen osapuolten välillä. Sitä sovelletaan kaikissa hankintasopimuksissa, joiden arvo on yhtä suuri tai suurempi kuin siinä vahvistetut määrät, jäljempänä ’kynnysarvot’, jotka ilmaistaan erityisnosto-oikeuksina.
                  
               
                     (2)
                  
                  
                     Yksi Euroopan parlamentin ja neuvoston (4) direktiivin 2014/25/EY tavoitteista on se, että kyseisiä direktiivejä soveltavat hankintayksiköt ja hankintaviranomaiset voivat samanaikaisesti noudattaa sopimuksessa olevia velvoitteita. Direktiivin 2014/25/EU 17 artiklan mukaisesti komissio todentaa kahden vuoden välein, että kyseisen direktiivin 15 artiklan a ja b alakohdassa säädetyt kynnysarvot vastaavat sopimuksessa vahvistettuja kynnysarvoja, ja tarkistaa niitä tarvittaessa.
                  
               
                     (3)
                  
                  
                     Direktiivissä 2014/25/EU vahvistetut kynnysarvot on tarkistettu. Direktiivin 2009/81/EY 68 artiklan 1 kohdan mukaan kyseisessä direktiivissä vahvistetut kynnysarvot on sovitettava yhteen direktiivissä 2014/25/EU vahvistettujen tarkistettujen kynnysarvojen kanssa.
                  
               
                     (4)
                  
                  
                     Sen vuoksi direktiiviä 2009/81/EY olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan direktiivin 2009/81/EY 8 artikla seuraavasti:
            
                        1)
                     
                     
                        korvataan a alakohdassa ilmaisu ”443 000 euroa” ilmaisulla ”428 000 euroa”;
                     
                  
                        2)
                     
                     
                        korvataan b alakohdassa ilmaisu ”5 548 000 euroa” ilmaisulla ”5 350 000 euroa”.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä lokakuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 216, 20.8.2009, s. 76.
         
            (2)  Neuvoston päätös 2014/115/EU, annettu 2 päivänä joulukuuta 2013, julkisia hankintoja koskevan sopimuksen muuttamista koskevan pöytäkirjan tekemisestä (EUVL L 68, 7.3.2014, s. 1).
         
            (3)  EUVL L 68, 7.3.2014, s. 2.
         
            (4)  Euroopan parlamentin ja neuvoston direktiivi 2014/25/EU, annettu 26 päivänä helmikuuta 2014, vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta (EUVL L 94, 28.3.2014, s. 243).